**Výzva na podávanie žiadostí o finančnú podporu vedeckých projektov GAMA na rok 2022**

Predsedníctvo Grantovej agentúry pre výskum v manažmente Fakulty manažmentu Prešovskej univerzity v Prešove (ďalej len GAMA) na svojom zasadnutí 18.10.2021 v súlade s čl. 5, ods. 3, písm. c. Štatútu GAMA schválilo výzvu na finančnú podporu vedeckých projektov:

1. Podávané žiadosti o finančnú podporu musia byť na základe tejto výzvy orientované do oblasti manažmentu, marketingu, turizmu, ekonómie a financií.
2. Žiadateľom v tejto výzve môže byť len interný zamestnanec Fakulty manažmentu PU v pozícii odborného asistenta vo veku do 35 rokov (vrátane),
ktorý aktuálne nie je a v minulosti nebol zodpovedným riešiteľom (resp. vedúci
riešiteľského kolektívu) alebo zástupcom zodpovedného riešiteľa projektov
VEGA, KEGA a APVV.
3. Žiadateľ o finančnú podporu z GAMA podáva žiadosť na zverejnenom formulári
v slovenskom jazyku v termíne do 22.11.2021 adresovanú na Výskumné
grantové a odborno-konzultačné centrum Fakulty manažmentu Prešovskej
univerzity v Prešove, Konštantínova 16, Prešov. Žiadosť musí byť doručená
(a jej prijatie musí byť zaregistrované) do uvedeného dátumu na sekretariát
dekana Fakulty manažmentu PU v Prešove, Konštantínova 16.
4. Riešiteľský kolektív môže byť tvorený viacerými riešiteľmi. Riešiteľský kolektív
môžu tvoriť členovia akademickej obce Fakulty manažmentu PU v Prešove a
členovia iných akademických pracovísk. V prípade, ak má projekt viac ako
dvoch riešiteľov, je potrebné určiť zástupcu vedúceho projektu.
5. Doba riešenia schválených projektov je 10 mesiacov, od 01.01.2022 do 31.10.2022. Záverečnú správu z riešenia vedeckého projektu je potrebné podať najneskôr do 11.11.2022.
6. V projektoch tejto výzvy nie je možné financovať kapitálové výdavky. Maximálna výška plánovaných bežných výdavkov na celé obdobie riešenia projektu je 500 €. Pridelené finančné prostriedky pre projekty, ktoré vyhoveli,
nemusia byť schválené v plnej výške plánovaných bežných výdavkov. Bežné výdavky nie je možné použiť na odmeny pre členov riešiteľského kolektívu.